IN nomine sanctæ  indiuiduæ Trinitatis, RODVLFVS diuina propitiante clementia pius Augustus, atque inuictissimus Rex. Sicut certum indubitanter est, nullam Potestatem nisi a Deo prorsus existere, sic consequens vtique est, vt quisquis eius dispositione terrenæ potestatis culmine sublimatur, sub potenti eiusdem largitoris manu sese humiliet, eique de suis donis placere studeat. Quapropter notum sit omnibus per temporum curricula sibi succedentibus tam Regibus videlicet, quam Comitibus, cuiusque magistratuum gradibus, vel reipublicæ administratoribus, quod ad deprecationem Emmæ nostri Imperij consortis, aliorumque nostrorum quorundam fidelium, quasdam res ob amorem Dei, sanctorumque Principum Apostolorum, Petri scilicet atque Pauli, ad CLVNIENSE Monasterium trado; eo siquidem tenore, vt fraternitas Monachorum inibi degentium res ipsas sine cuiuslibet aut Regis, aut Comitis, vel cuiustibet inferioris gradus contrarietate perpetuo iure possideant,  eidem loco pro nostro memoriali reseruantes, tam pro nobis, quam pro statu Regni nostri, Christi clementiam, atque prædictorum Apostolorum patrocinia iugiter deposcant,  pro illis nihilominus, qui hanc donationem inconuulsam permanere concesserint. Sunt autem ipsæ res sitæ in Comitatu Matiscensi in vicaria .....  vocatur villa ad Chiuineas, quam damus cum omnibus appendiciis suis,  tertiam partem piscinæ quæ vocatur Osa, cum mancipiis, vel reliquis rebus ad eandem piscinam pertinentibus, vt semper iidem Monachi medium tractum habeant. Confirmamus etiam donationem quam vir bonus Leutbaldus de Blenosco fecit: sed  illam de Capella sancti Victoris, quæ est in Absgogia, vel de aliis rebus, quæ Altaldus, vel alij ad prædictam Capellam tradentes CLVNIACO delegauerunt. Has itaque res cum Capellis, mancipiis vtriusque sexus, vineis, pratis, aquis, molendinis, siluis, casis cultis  incultis, atque omnibus quæ ad eas pertinere probantur, vel prædicto Monasterio adquirenda sunt, per nostram concessionem firmamus. Scripturam quoque illam, quam Berno Episcopus supradictis Monachis de eorum decimis fecit, ratam esse censemus: itaut nihil de decimis, quæ ad eos antiquitus pertinuerunt, per vllam recentem authoritatem subtrahere cuiquam liceat. Hæc autem omnia nostræ auctoritatis præcepto cōfirmamus, atque sigilli nostri impressione consignamus: successoribus nostris id suggerentes, Maledictus qui transfert terminos, id est constitutiones proximi sui. Signum RODVLFI Regis gloriosissimi. [Monogramme] Reamundus ad vicem Ansusi Episcopi recognouit. Actum Ansa uilla XI. Kal. Iulij, indictione III. anno IX. regnante RODVLFO Rege gloriosissimo.